CELEX: 31994R1554
Language: el
Date: 1994-06-30 00:00:00
Title: ΚΑΝΟΝΙΣΜΟΣ (ΕΚ) αριθ. 1554/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή

Avis juridique important

|

31994R1554

ΚΑΝΟΝΙΣΜΟΣ (ΕΚ) αριθ. 1554/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή  

Επίσημη Εφημερίδα αριθ. L 166 της 01/07/1994 σ. 0050 - 0051

ΚΑΝΟΝΙΣΜΟΣ (ΕΚ) αριθ. 1554/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγήΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί οργανώσεως της κοινής αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 19 παράγραφος 7,  Εκτιμώντας:  ότι, μετά την τροποποίηση του άρθρου 1 παράγραφος 2 του κανονισμού (ΕΟΚ) αριθ. 1785/81, βάσει του άρθρου 19 παράγραφος 2 του ιδίου κανονισμού, το σιρόπι ινουλίνης μπορεί να λάβει επιστροφή κατά την εξαγωγή- ότι πρέπει, συνεπώς, για να μπορούν,  ενδεχομένως, να διαφοροποιηθούν οι επιστροφές για το σιρόπι ινουλίνης, να τροποποιηθεί η ονοματολογία των προϊόντων που αναγράφονται στο παράρτημα του κανονισμού (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ)  αριθ. 607/94 (4)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στον κανονισμό (ΕΟΚ) αριθ. 3846/87, το παράρτημα "Ονοματολογία των γεωργικών προϊόντων για τις επιστροφές κατά την εξαγωγή", στον τομέα 16 "σιρόπια και ορισμένα άλλα προϊόντα του τομέα της ζάχαρης", τα στοιχεία που αφορούν τους κωδικούς ΣΟ 1702  60 90 και 1702 90 90 αντικαθίστανται από εκείνα που αναγράφονται στο παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 22 της 27. 1. 1994, σ. 7.  (3) ΕΕ αριθ. L 366 της 24. 12. 1987, σ. 1.  (4) ΕΕ αριθ. L 77 της 19. 3. 1994, σ. 5.      ΠΑΡΑΡΤΗΜΑ   "" ID="1">1702 60 90> ID="2">    Άλλα"> ID="2">      Σιρόπι ινουλίνης (1)> ID="3">1702 60 90 100"> ID="2">      Άλλα> ID="3">1702 60 90 900"> ID="1">1702 90 90> ID="2">    Άλλα"> ID="2">      Σιρόπι ινουλίνης (2)> ID="3">1702 90 90 200">  ID="2">      Άλλα, με εξαίρεση τη σορβόζη> ID="3">1702 90 90 800"" >  (1) Για την κατάταξη σ' αυτή τη διάκριση θεωρείται ως "σιρόπι ινουλίνης" το προϊόν που λαμβάνεται άμεσα μετά την υδρόλυση ινουλίνης ή ολιγοφρουκτοζών.  (2) Για την κατάταξη σ' αυτή τη διάκριση θεωρείται ως "σιρόπι ινουλίνης" το προϊόν, εκτός από εκείνο που υπάγεται στη διάκριση 1702 60 90, που λαμβάνεται άμεσα μετά την υδρόλυση ινουλίνης ή ολιγοφρουκτοζών και περιέχει, σε ξηρή κατάσταση, φρουκτόζη  βάρους τουλάχιστον 10 % υπό μορφή ελεύθερη ή υπό μορφή σακχαρόζης.